CELEX: 32020R0479
Language: bg
Date: 2020-04-01 00:00:00
Title: Регламент за изпълнение (ЕС) 2020/479 на Комисията от 1 април 2020 година за изменение на Регламент (ЕО) № 1235/2008 за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (текст от значение за ЕИП)

2.4.2020   
               
               
                  BG
               
               
                  Официален вестник на Европейския съюз
               
               
                  L 102/4
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/479 НА КОМИСИЯТА
         от 1 април 2020 година
         за изменение на Регламент (ЕО) № 1235/2008 за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (1), и по-специално член 38, буква г) от него,
         като има предвид, че:
         
                     (1)
                  
                  
                     Продуктите, внесени от трета държава, могат да бъдат пускани на пазара на Съюза като биологични, ако са обхванати от сертификат за инспекция, издаден от компетентните органи, надзорните органи или контролните органи на призната трета държава или от признат надзорен или контролен орган.
                  
               
                     (2)
                  
                  
                     За да се гарантира съответствие с член 33, параграф 1 от Регламент (ЕО) № 834/2007 и с цел да се осигури проследимост на внесените продукти по време на разпространението, включително при транспортирането от трети държави, в Регламент (ЕО) № 1235/2008 на Комисията (2), изменен с Регламент за изпълнение (ЕС) 2020/25 (3), се предвижда, че сертификатът за инспекция следва да бъде издаден от съответен надзорен или контролен орган, преди пратката да напусне третата държава на износ или произход. Надзорният орган или контролният орган следва да подпише декларацията в клетка 18 от сертификата, след като извърши проверка по документи въз основа на всички необходими документи за инспекция, в това число, inter alia, транспортните документи.
                  
               
                     (3)
                  
                  
                     Изглежда, че контролният орган не винаги разполага навреме с всички транспортни документи, така че да включи транспортната информация в сертификата за инспекция, преди пратката да напусне третата държава. Поради тази причина е целесъобразно да се уточни, че съответният надзорен орган или контролен орган следва да проверява съдържащата се в транспортния документ информация и да я включва в сертификата за инспекция не по-късно от 10 дни след издаването на сертификата и във всеки случай — преди заверката на сертификата от органите на държавата членка.
                  
               
                     (4)
                  
                  
                     Поради това Регламент (ЕО) № 1235/2008 следва да бъде съответно изменен.
                  
               
                     (5)
                  
                  
                     Тъй като измененията са необходими, за да се осигури прилагането на член 13 от Регламент (ЕО) № 1235/2008, изменен с Регламент за изпълнение (ЕС) 2020/25, настоящият регламент следва да се прилага с обратна сила от датата на влизане в сила на Регламент за изпълнение (ЕС) 2020/25.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Комитета по биологично производство,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменения на Регламент (ЕО) № 1235/2008
            Член 13 от Регламент (ЕО) № 1235/2008 се изменя, както следва:
            
                        (1)
                     
                     
                        в параграф 2, трета алинея се добавя следното изречение:
                        „Ако в клетки 16 и 17 и в съответните полета на клетка 13 от разпечатания ръчно подписан екземпляр на сертификата за инспекция липсва информацията за транспортните документи или ако тази информация е различна от фигуриращата в TRACES, съответните компетентни органи на държавата членка и първият получател вземат предвид за целите на проверката и заверката на сертификата за инспекция единствено информацията, фигурираща в TRACES.“;
                     
                  
                        (2)
                     
                     
                        в параграф 4 първата алинея се заменя със следния текст:
                        „Надзорният орган или контролният орган, издаващ сертификата за инспекция, издава този сертификат и подписва декларацията в клетка 18 от сертификата едва след като извърши проверка по документи въз основа на всички необходими документи за инспекция, в това число по-специално програмата за производство на съответния продукт, търговските документи и при необходимост, в зависимост от извършената от него оценка на риска — след като извърши физическа проверка на пратката. Информацията за транспортните документи в клетка 13 от сертификата за инспекция, по-конкретно брой на опаковките и нетно тегло, както и информацията в клетки 16 и 17, отнасяща се до транспортните средства и транспортните документи, се включва в сертификата за инспекция не по-късно от 10 дни след издаването на сертификата и във всеки случай — преди заверката на сертификата за инспекция от съответните компетентни органи на държавата членка.“
                     
                  
         
            Член 2
            Влизане в сила и прилагане
            Настоящият регламент влиза в сила в деня на публикуването му в Официален вестник на Европейския съюз.
            Той се прилага от 3 февруари 2020 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 1 април 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 189, 20.7.2007 г., стр. 1.
         
            (2)  Регламент (ЕО) № 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (ОВ L 334, 12.12.2008 г., стр. 25).
         
            (3)  Регламент за изпълнение (ЕС) 2020/25 на Комисията от 13 януари 2020 г. за изменение и поправка на Регламент (ЕО) № 1235/2008 за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (ОВ L 8, 14.1.2020 г., стр. 18).